انا هنا يا ابن الحلال

انا هنا يا ابن الحلال اغنيه مصريه غنتها صباح ف فيلم العتبه الخضرا سنة 1959

 من فيلم 
العتبه الخضرا 1959

 غنا 
صباح
 تأليف 
صلاح چاهين

 تلحين 
سيد مكاوى

 كلمات 

انا هنا هنا يا ابن الحلال

لا عايزه جاه ولا كتر مال

انا هنا هنا يا ابن الحلال

لا عايزه جاه ولا كتر مال

باحلم بعش

املاه انا سعد و هنا

انا هنا يا ابن الحلال

.....

مليت لك القله عطشان تعالا

عطشان تعالا يا جميل يللا

مليت لك الابريق عطشان تعالا

عطشان تعالا و سلامه طريق

انا ورا الشباك سهرانه بستناك

علمت قلبى هواك

من قبل ما تجينى ولا اتملاك

باحلم بعش

املاه انا سعد و هنا

انا هنا يا ابن الحلال

.....

و ان جيتنى يا مهنّى ندرن عليا

ندرن عليا العين و الننى

و ان جيت تدق الباب ندرن عليا

ندرن عليَّا القلب يشيله حجاب

فرشت لك رمشى اخطر عليه و امشى

من شوقى ما بانامشى

باستنا حتا العمر مستنى

باحلم بعش

املاه انا سعد و هنا

انا هنا يا ابن الحلال

.....

فى الغيبه انا شايفاك انا انا شايفاك

قلبى انكشف عنه الحجاب و لقاك

فى الغيبه انا شوفتك انا انا شوفتك

قلبى شاور لى عليك و عرفتك

انتا اسمرانى جميل

لك غيه ف المواويل

و القلب لك بيميل

من قبل ما يكون لى نصيب وياك

باحلم بعش

املاه انا سعد و هنا

انا هنا يا ابن الحلال

 لينكات برانيه 
 يوتيوب

https://m.youtube.com/watch?v=73PYmClIcQ0
 مصادر 
 يوتيوب
https://m.youtube.com/watch?v=73PYmClIcQ0

تصنيف:اغانى باللغه المصريه
تصنيف:اغانى صباح
تصنيف:كلمات اغانى